Solidariteit gaan nou die 'bul by die horings pak' dis nou Discovery, hulle gaan hulle veldtog verskerp teen die groep | SAUK.co.za - Nuus.info
Solidariteit het gister aangekondig dat hy sy veldtog teen Discovery Bank se eksklusiewe swartbemagtigingstransaksie radikaal gaan verskerp.
Volgens Discovery is die transaksie 'n maatskaplike en 'n wetsvereiste.
In 'n tweede ope brief aan Adrian Gore, die uitvoerende hoof van Discovery, skryf dr. Dirk Hermann dat dit nie waar is dat die Bankwet transformasie as vereiste vir lisensiëring stel nie.
"Selfs die bemagtigingshandves van die finansiële sektor bied verskeie opsies waardeur aan die handves voldoen kan word. Daar bestaan dus verskeie alternatiewe, maar Discovery het die radikale opsie om wit mense uit te sluit, self gekies. Discovery het dus alternatiewe," het Hermann gesê.
'n Spesiale webwerf, honderde duisende sms'e, 'n Whatsapp-veldtog en veldtogte op Facebook en Twitter gaan gebruik word om druk op Discovery uit te oefen om hul bemagtigingstransaksie inklusief te maak.
"Ons het besluit om die veldtog te verskerp nadat dit duidelik uit Discovery se reaksie blyk dat hulle voortgaan om wit mense uit hul transaksie te sluit. Volgens 'n interne skrywe aan personeel moet dit as 'n oorwinning geag word as 'n kliënt van die rasionaal van die swart transaksie oortuig word en dit word duidelik gestel dat die transaksie voortgaan. Discovery luister dus nog nie na hul kliënte nie en kliënte se stem moet dus nog harder gehoor word."
'n Spesiale platform is op Solidariteit se webwerf geskep waardeur duisende mense hul stemme kan laat hoor. Volgens Solidariteit is die platform geskep na aanleiding van die onderneming wat Discovery gegee het dat hulle na mense sal luister.
"Ons is oorweldig deur mense wat van mediese fonds wil verander en advies in die verband vra. Ons kan nie advies gee nie, maar gaan mense in kontak bring met professionele mense om hulle te adviseer," het Hermann gesê.
Hierdie nuusberig weerspieël nie noodwendig die mening van SA-nuus nie.
Categories: Afrikaans, Afrikaner, Banke, burgerskap, Dienslewering, Ekonomie, Gemeenskap, Geskiedenis, Inligting, Menseregte, moedertaal, Nuus, Politiek, Rassisme op wittes, SA-nuus, Skandaal, Solidariteit
Tags: Begrafnisplanne, die Bankwet, Discovery Bank, eksklusiewe swartbemagtigingstransaksie, Motorvoertuigongelukversekering, Solidariteit
« 'n Tussenverkiesing op George het gister die unieke probleem van die blanke kieser skerp uitgelig – daar is geen herkenbare verskil meer tussen politieke partye nie, net die kleur van die T-hemp!